OpenLLM-France/wikimedia huggingface dataset:
# Hego haizea, zeru garbia

Hego haizea, zeru garbia (japonieraz: 凱風快晴 Gaifū kaisei), baita Fuji gorria izenburuaz ere ezaguna, Katsushika Hokusai japoniar margolari eta grabatzailearen xilografia bat da, 1829-1833 artean egina, Edo Aroan. Fuji mendiaren hogeita hamasei ikuspegi sailaren partea da. Fuji mendian oinarritutako lan hau Hokusairen Ukiyo-e estanpa onenetako bat da.

## Deskribapena

Udazkenaren hasieran haizea hegoaldetik dator eta zerua oskarbi dago. Beraz, sortzen ari den eguzkia gorri bihur daiteke Fuji mendia. Hokusaik konposizio-abstrakzioz baina meteorologia-espezifikotasunez hartzen du une hau, batez ere obra hau osatzen duen gainerako sailarekin alderatuta. Zeruko hiru tonu urdin sakonek mendiaren hiru tonuak islatzen dituzte. Mendi tontorreko elur arrasto iraunkorrek eta basoa bere oinarrian inguratzen duten itzal ilunek zehaztasun handiz kokatzen dute denboran.
Lanak 25,72 zm × 38 zm-ko tamaina du, eta egile batzuek 1826 eta 1831 inguruan datatuta dago, Hokusairen heldutasun profesionaleko garaiarekin bat etorriz.

## Historia

Pieza hau Fuji mendiaren hogeita hamasei ikuspegi saileko beste maisulana da, agian Japoniako artearen lanik ezagunenetako bat izanik. Ukiyo-e liburuek irudika dezakeen arren, Hokusairen koadernoek erakusten dute bere interesek ere sorta zabal samarra hartu zutela, eta, hain zuzen ere. Horrelako paisaiek eman zioten ospea. Grabatu horien kolore aseak eta forma estilizatuak inspirazio iturri izan ziren ondorengo hamarkadetan mugimendu inpresionistak Postinpresionistak. Gaur egun, Katsushika Hokusairen lan osoko piezarik bikainenetako bat bezala onartuta dago.
Grabatuak mundu osoko museoetan aurki daitezke, baita Londresko British Museumen, New Yorkeko Metropolitan Museum of Arten eta Indianapolisko Arte Museoan ere.
2019ko martxoan, Hego haizea, zeru garbia 507.000 dolarretan saldu zen New Yorkeko enkante batean.

## Erreferentziak

* ↑ Frederick Harris (2010). Ukiyo-e: The Art of the Japanese Print, Tuttle Publishig, 105-106 or.
* ↑ Frederick Harris (2010). Ukiyo-e: The Art of the Japanese Print, Tuttle Publishig, 105.or.
* ↑ Richard Lane (1989). Hokusai: life and work, Barrie & Jenkins, 192. or.
* ↑ https://www.christies.com/en/lot/lot-6192396

## Kanpo estekak

* Datuak: Q3565037
* Multimedia: South Wind, Clear Sky / Q3565037
# Hego hedadura

Hego hedadura hegazkin baten hegoek duten hedadura osoa da (hegazkinaren sabeleko karenatu zatia kontutan hartu gabe. Zenbait irizpide daude hego hedadura kalkulatzeko orduan, hegoaren muturreko hegotxoak hegoaren zati bezala hartzen diren ala ez kontutan hartu behar baita. Beste desadostasun batzuk fuselajea zein zati den eta hegoaren erroa zein zati den erabakitzetik etor daiteke. Hego hedadura hegazkin baten diseinu kontzeptualaren oso ezaugarri garrantzitsu bat da. Bestalde, euste koefizientea bezalako zenbait koefiziente globalen adimentsionalizazioa definitzen du.

## Hego hedaduren galeria

* Douglas Dakota. Arraroa da pistoietako motorea duen hegazkin batean atzeranzko eraso ertzetan eta atzealdeko ertz zuzenetan oinarritutako hego dhedadura bat izatea.
* Flybe aire lineetako Bombardier Dash 8 Q400 hegazkina helizeekin eta aspect ratio handi bat duten hegoekin bultzatua.
* Airbus A340-600 (lurreratze trena atzerantz doa)
* Boeing 737-400.
* KC-10 Extender batek gezi erako hegoekin (goian) erregaiz hornitzen du F-22 Raptor bat
* Gloster Meteor NF11, 1952an eraikia

## Ikus, gainera

* Hego
* Hego konfigurazio

## Kanpo estekak

* Datuak: Q20078304
* Multimedia: Aircraft wings / Q20078304
# Hego Uribe

Hego Uribe Bizkaiko azpieskualdea da, Bilboaldea eta Nerbioi ibarraren artean dagoena gaur egun, baina jatorriz Uribe historikoaren barruan.

## Udalerriak

* Arakaldo
* Arrankudiaga
* Arrigorriaga
* Basauri
* Bilbo
* Etxebarri
* Galdakao
* Ugao
* Zaratamo

## Ikus, gainera

* Bizkaiko eskualdeen zerrenda

## Kanpo estekak

* (Gaztelaniaz)(Frantsesez)(Ingelesez)Hego Uribeko toponimia Euskaltzaindiaren webgunean
* Datuak: Q3129383
# Hego Vietnam

Hego Vietnam, ofizialki Vietnamgo Errepublika, Asiako hego-ekialdeko Estatu bat izan zen, egungo Vietnamen hegoaldean zegoena. Errepublika hura 1955ean aldarrikatu zuen Ngô Đình Diệm presidente berriak, Bảo Đại enperadorea Estatu Batuek bultzaturiko erreferendum baten bidez boteretik kendu ondoren. Frantsesen erretretaren ostean, Vietnam bi estatutan zatitu zen, iparralde sozialista zuena eta hegoaldea, kapitalista. AEBetako aholkulari militarrak Hego Vietnamen finkatu ziren, Ipar Vietnamen eragin politiko eta militarra mugatze aldera. Hain zuzen ere, errepublika berriak Estatu Batuen interes geoestrategikoei erantzuten zien, Gerra Hotzaren testuinguruan. Hori zela eta, Hego Vietnamek Estatu Batuen laguntza militar zuzena izan zuen Vietnamgo Gerran, Ipar Vietnamen eta Hego Vietnamgo Askapenerako Nazio Frontaren aurkako borrokan bete-betean sartu baitziren. Milaka gizon eta baliabide kopuru ikusgarria erabili arren (AEBek batez ere), indar kapitalistek porrot militar itzela jasan zuten komunisten aurkako borrokan. Gauzak horrela, armada estatubatuarra 1973an herrialdetik erretiratu zen, eta handik bi urtera, Ipar Vietnamek hegoaldea bereganatu zuen. Gerraren galerak Hego Vietnamen desagertzea ekarri zuen, eta berea zen eremuan, Hego Vietnamgo Errepublika ezarri zen: handik urtebetera, 1976an, Ipar Vietnamekin bat egin zuen eta Vietnamgo Errepublika Sozialista sortu.

## Kanpo estekak

* Datuak: Q180573
* Multimedia: South Vietnam / Q180573
# Hego Vietnamgo Askapenerako Nazio Frontea

    Artikulu hau Vietnamgo alderdi politikoari buruzkoa da; beste esanahietarako, ikus «Nazio Askapenerako Frontea».
Hego Vietnamgo Askapenerako Nazio Frontea edo FNL (vietnameraz: Mặt Trận Giải Phóng Miền Nam Việt Nam; frantsesez: FNL Front national pour la libération du Sud Viêt Nam edo FLN Front de libération nationale du Sud Viêt Nam), Hego Vietnamgo fronte komunista armatua izan zen. Hego Vietnamgo erregimenak erakundea Việt Cộng ("komunista vietnamdarrak") terminoarekin izendatzen zuen; estatubatuarrek, aldiz, Charlie hitza erabiltzen zuten FNLari erreferentzia egiteko, Victor Charlie hitzen (VC hizkiak NATOren alfabeto fonetikoan) laburdura gisa.
Nazio askapenerako Viet Minh erakunde komunista bere baitan hartzen zuen fronte horretan, hegoaldean indarrean zegoen erregimenaren aurkako sektoreak antolatu ziren, pisu nabarmenena komunistek izanik. FNLak Ipar Vietnamen babes politiko eta militarra zeukan, eta 1962rako, Hego Vietnamgo landa munduaren zati handi bat kontrolatzen zuen. Egitate horrek, hain zuzen, Estatu Batuen interbentzio erabakian eragin zuzena izan zuen. Vietnamgo Gerran, indar armatu hego vietnamdar eta batez ere estatubatuarren aurka aritu zen Ipar Vietnamekin batera, eta gerrila gerren estrategiaz baliaturik, AEBen erretiratzea eta, geroago, garaipen militar osoa lortu zituen hegoaldean.
1975ean, mendebaldearen aldeko Hego Vietnameko erregimena deusezturik, FNLak 1969an sortutako Hego Vietnamgo Errepublika ezarri zuen behin behinean, 1976an iparraldearekin batu eta Vietnamgo Errepublika Sozialista eratu zuten arte.

## Kanpo estekak

* Datuak: Q174423
* Multimedia: Vietcong / Q174423
# Hego Txinako tigre

Hego Txinako tigrea edo Amoy tigrea (Panthera tigris amoyensis) desagertzeko zorian dagoen tigrea da. Gaur egun bizileku naturalean 10-30 ale bizi direla uste da eta 60 ale babestokietan. Bere jatorrizko bizilekua Txinako baso eta zelaiak ziren, baina hortik 1994an desagertu zen. CANTON ZOOak tigre hauen zelulak gordetzen hasi da, behin betiko ez desagertzeko.
Bere ezaugarriak, oso berdintsuak dira lehenago Siberian bizi izan zen beste espezie batena. Espezie nahiko handia da; arrak gehienez 170kg eta emeak 112kg. Luzeran, arrak 2,45 m buztanetik burura eta emeak 2,30m. Ilea laranja kolorekoa dauka eta marra beltzak beste espezieek baino banatuagoak .
1959an 4000 buru zeuden Heibei probintzia eta Hong Kong lurraldeen artean banatuta. Baina 17 urteetan 200 aletara murriztu zen populazioa. 1981an CITES hitzarmenak desagertzeko arriskudun azpiespezietzat hartu zuen eta 1988an gobernu txinatarrak animali babestuen zerrendan sartu zuen.

### Tigre txinatarraren naturara buelta

«Save Chinàs Tigers» erakunde ingeles-hegoafrikarrak eta «Chinese Tigers South Africa» akordio bat sinatu zuten tigre batzuk Hegoafrikako erreserba batera eramateko; naturan irauteko gauza batzuk ikasteko. Proiektu honen azken helburua tigreak naturara bueltatzea zen.

### Gaur egungo egoera

Baserritar batzuen esanetan 2 metrotako tigre bat ikusi zuten pasa den ekainean. Hau egiaztatzeko 30 zoologoko talde bat Zhenping y Pingli lurraldeetan aztarnak jarraitzen ari izan dira. Zoologoak esan dute tigreen aztarnak ikusi dituztela, entzun dituztela eta baieztatu dute tigre basatiak daudela. Baina bakarrik 10 buru daude eta desagertzeko arriskuan dauden animalien zerrendako lehen felinoa da.

## Erreferentziak

* ↑ http://animali.blogsome.com/2007/04/25/tigre-bat-txinatik-hegoaldeko-afrikara-dijo-larrua-jotzea/trackback/%5B%5D
* Datuak: Q200848
* Multimedia: Panthera tigris amoyensis / Q200848
* Espezieak: Panthera tigris amoyensis
# Hego finkoko aireontzi

Hego finkoko aireontzia makina hegalari bat da, hegazkin bat bezala, hegaz egiteko gai dena, hegazkinaren aurreko aireko abiadurak eta hegoen formak eragindako igoera sortzen duten hegoak erabiliz. Hego finkoko aireontziak ez dira hego birakariko aireontziak (non hegoak ardatz birakari edo "masta" batean muntatutako errotorea osatzen duten) eta ornitopteroak (non hegoak txori baten antzera astintzen diren) bezalakoak. Hego finkoko aireontzi baten hegoak ez dira nahitaez zurrunak; kometak, delta hegalak, geometria aldagarriko hegoko aireontziak eta biplanoak hego finkoko aireontzien adibideak dira.
Hego finkoko aireontzi gehienak, pilotu batek gidatzen ditu ontzian, baina batzuk urrutitik edo modu autonomoan (aireontziaren barruan konputagailuak erabiliz) tripulatuak eta kontrolatuak izateko bereziki diseinatuak daude.
* Datuak: Q2875704
* Multimedia: Fixed-wing aircraft / Q2875704
# Hego haize

Hegoa edo hego haizea (edo haize hegoa) hegoaldetik datorren haizea da.
Euskal Herrian eta kantauriar isurialdean, batez ere hego-mendebaldetik jotzen duen haize beroa da, Atlantikoan, Iberiar Penintsulako mendebaldera finkatutako behe presio gune batek eragindakoa eta Foehn efektu nabarmena sortzen duena. Haize zakarra izaten da eta batzuetan abiandura handiak hartzen ditu, 100 km/h-tik gora. Tenperatura igoera ekartzen du. Buruko minak eta aldarteko gorabeherak eragiten omen ditu gizakiengan; hain zuzen, Euskal Herrian, "hego haizea, ero haizea" dio esaera zaharrak.
* Haize nagusiak
* Iparra
* Ipar zuria
* Ekia
* Hego zuria
* Hegoa
* Hego beltza
* Mendebala
* Ipar beltza

## Erreferentziak

* ↑ Haize Euskaltzaindiaren hiztegian (kontsulta: 21-02-02)

## Kanpo estekak

* Datuak: Q3395031
# Histidina

Histidina (His) proteinen osagaia den aminoazido esentzialetako bat da, beraz dieta bidez hartu beharrekoa. Azido 2-amino-3-(3H-imidazol-4-il)propanoiko honen formula kimikoa HO$_2$CCH(NH$_2$)CH$_2$(C$_3$N$_2$H$_3$) da eta CAU eta CAC kodonen bidez adierazten da.
Bere albo katean imidazol ziklo bat du eta aminoazido hau, histaminaren biosintesian aitzindaria da.

## Kanpo estekak

* Datuak: Q485277
* Multimedia: L-Histidine / Q485277
# Histamina

Histamina histidina aminoazidotik gorputzak sintetizatzen duen substantzia da, zenbait prozesu fisiologikotan parte hartzen duena. Besteak beste, erreakzio alergikotan, nerbio-bulkadaren transmisioan eta urdaileko fisiologian.

## Sintesia

Histamina histidinaren deskarboxilazioaren ondorioz eratzen da.
Hipofisi eta hipotalamoaren neuronek ekoizten dute substantzia hau, eta baita mastozitoek eta granulozito basofiloek. Mastozitoak ehun konjuntiboan eta odol-hodietako endotelioan dauden zelulak dira, eta granulozito basofiloak leukozito mota bat.

## Funtzioak

* alergia kasuetan zeregin oso garrantzitsua betetzen du, bera baita prozesu alergikoetan agertzen diren sintomen eragilea.
* urdaileko fisiologian ere parte hartzen du, azido klorhidriko eta urin gastrikoaren isurketa sustatuz.
* nerbio sistema zentralean neurotransmisore moduan jarduten du.

## Efektuak

Histaminak efektu hauek eragiten ditu:
* kapilarren basodilatazioa
* gihar lisuen uzkurdura
* frekuentzia kardiakoaren areagotzea
* azido klorhidrikoaren isurketa (urdailean)
* arteria presioaren jaitsiera

## Histamina eta janari-intoxikazioak

Janari-intoxikazioetako mota bat, arrainaren kontsumoarekin lotuta dagoena, histaminak eragindakoa da. Histaminak sortutako intoxikazioa egoera txarrean dagoen arraina jateagatik agertu ohi da. Arrainaren bakterio hondatzaileek histidina aminoazidoa -arrainean oso ugaria dena- histaminan eraldatzen dute, eta histamina horrek alergiaren sintomak eragiten ditu.

## Kanpo estekak

* Datuak: Q61233
* Multimedia: Histamine / Q61233
# Histerektomia

Medikuntzan, histerektomia uteroaren erauzketa kirurgiko erabateko edo partziala. Ginekologia alorreko kirurgia ebakuntza sarrienenetakoa da.

## Kanpo estekak

* Datuak: Q550675
* Multimedia: Hysterectomy / Q550675
# Histeresi

Histeresia indar baten intentsitatea edo norabidea aldatzen denean, haren bilakaeran izaten den atzerapena da.

## Histeresi magnetikoa

Fisikan, berriz, burdina puska bat eremu magnetiko baten eraginpean jartzen denean magnetizatu egiten da, eta eremu magnetikoa indartu ahala, burdinaren magnetizazioa ere neurri berean handitzen da. Alabaina, eremu magnetikoaren indarra gutxitzen denean magnetizazioaren indarra ez da neurri berean murrizten, hau da, eremu magnetikoa desegin ondoren ere burdina magnetizatua geratzen da. Fenomeno horri deitzen zaio histeresi magnetikoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-06-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q190837
* Multimedia: Hysteresis / Q190837
# Histaspes

Vixtaspa (K.a. 550 inguru-?), baita Histaspes (antzinako grezieraz: Ὑστάσπης) ere, Baktria eta Persisko akemenestar satrapa izan zen, Dario I.a Handiaren aita.
Artsamesen semea, Kanbises I.a eta ziur asko Ziro I.aren agintaldian, Persisko satrapa izan zen.

## Erreferentziak

* 1 2 Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 6 or..
* Datuak: Q379863
# Histeria

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Histeriak hizkera arruntean esan nahi du kontrolatu ezin diren gehiegizko emozioak, eta erreferentzia egin diezaioke behin-behineko aldarte edo emozioei. XIX. mendean, histeria diagnostika zitekeen emakumeen gaitz fisikotzat jotzen zen, eta XX. mendean buruko gaitz gisa sailkatu zuten. Hala ere, Mendebaldeko mediku gehienek ez dute egun histeria gaitz gisa onartzen.
Bi histeria mota bereizi izan dira: konbertsio-histeria eta histeria disoziatiboa. Gaixoak sintoma fisikoak ere izaten ditu gehienetan, iraunkorrak edo aldikakoak, elbarritasuna adibidez. Histeria atsekabezkoa denean, amnesia, fobiak, nortasun-egoera ezberdinak eta buruko gorabeherak izaten ditu gaixoak.
Histeria usuago izaten da emakumezkoetan gizonezkoetan baino; sintomak ez ditu organismoko gaitz batek sortzen, pertsonak berak baizik, oharkabean. Histeria-krisi ohikoak bat-bateko dardara eta ezinegona ditu ezaugarritzat. Histeriak jota dauden pertsonak psikoterapia bidez zaintzen dira, batez ere. Diagnosi mota honek duen historiagatik ere (Sigmund Freudek eta Jean-Martin Charcotek, esate baterako, ikertu egin zuten), egun histeria ez da identifikatzen gaitz gisa, eta trukean askotariko diagnostikoak ematen dira haren ordez, hala nola nahasmendu emozionala, etab.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q144119
* Multimedia: Hysteria / Q144119
# Hispidoberyx ambagiosus

Hispidoberyx ambagiosus Stephanoberyciformes ordenako arraina da, Indiako ozeanoan eta Ozeano Barean bizi dena. Gehienez, 18,1 cm.-ko luzera du. Bere familiako kide bakarra da, hau da, monotipikoa da.

## Erreferentziak

* ↑ (Ingelesez) FishBase

## Kanpo estekak

* Datuak: Q140969
* Multimedia: Hispidoberyx ambagiosus / Q140969
# Hit Parader

Hit Parader Ameriketako Estatu batuetako musika aldizkaria da, eta hard rock eta heavy metal generoak ditu ardatz.
Pop aldizkari gisa hasi zen hasiera batean, abestien letrei buruzko informazioa emanez, Charlton argitalpenak argitaratua 1942an. Charltonek 1980ko hamarkadan saldu zuen aldizkaria, 1991n konpainiak porrot egin aurretik. Guns N 'Roses-en " Get in the Ring" abestian aipatzen da, non "(Guns N' Roses) esandakoaren ordez gezurrak argitaratzeagatik".
Hit Paraderrek "Top 100 zerrenda" asko kaleratu zituen, hala nola "Top 100 Metal Bands", "Top 100 Guitarists", "Top 100 Metal Vocalists", "Top 100 Bassists and Drummers" eta abar.

## Kanpo estekak

* Hit Parader webgune ofiziala
* Datuak: Q2262054
# History of Swear Words

History of Swear Words Estatu Batuetako telesail dokumentala da, 2021ean Netflixean igorri zutena.
Nicolas Cage aktorea biraoen inguruan aritu da telebistarako proiektu honetan. Sei atal, sei birao (fuck, shit, bitch, dick, pussy eta damn); ingelesez gehien erabiltzen diren hitz gordinak bildu ditu, komedia giroan. Saioak sitcom baten eta dokumental faltsuaren artean jokatzen du.

## Erreferentziak

* ↑ «History of Swear Words» Berria 2020-02-08 CC BY-SA 4.0 lizentziapean.

## Kanpo estekak

* Datuak: Q104483878
# Histrioniko

Histrionikoa gehiegizko hunkiberatasun eta besteen atentzioa bilatzen duen pertsona. Maila patologikoan ere, gerta daiteke eta orduan nortasunaren asaldura histrioniko deritzo.

## Kanpo estekak

* Datuak: Q3138571
# Hit 'N Run Tour

Kissen Hit 'N Run Tour bira Kissek 2007ko udan eman zituen kontzertu multzoa da. San Jacintoko kontzertua garrantzitsua izan zen Paul Stanley gitarjole eta abeslariak ezin izan zuelako jo bihotz taupadak oso azkar zituelako. Zaleak bertan behera ez uzteko, Gene Simmonsek, Tommy Thayerek eta Eric Singerek kontzertua eman zuten Paul ospitalean zegoen bitartean. Gertaera hauek grabatu zituzten eta Gene Simmons Family Jewels telesaileko pasarte batean eman zituzten. Uztailaren 29an, Paulek Kissen webgunean ondo zegoela esan zuen. Abuztuaren 24an, Kissek kontzertu bat gehitu zuen Whistler, British Columbiaen, Kanadan. Kontzertua Kanadan 7 urtetan jotzen zuten lehen aldia izango zen, eta Kanadan ematen zuten 100. kontzertua. 2007ko irailaren 10ean, Big Mountain Concertsek Whistlereko kontzertua bertan behera utzi zutela esan zuen.

## Abesti zerrenda

* "Deuce"
* "Makin' Love"
* "All-American Man"
* "Calling Dr. Love"
* "Lick It Up"
* "I Love It Loud"
* "Firehouse"
* "Do You Love Me"
* "C'mon and Love Me"
* "Watchin' You"
* "Hotter Than Hell"
* "Shout It Out Loud"
* "God Of Thunder"
* "Got To Choose"
* "Love Gun"
* "Black Diamond"
* "Let Me Go, Rock 'n' Roll"
* "God Gave Rock And Roll To You II"
* "Rock And Roll All Night"

## Hit 'N Run Tour birako kontzertuak

| Data | Hiria | Estatua | Tokia | Asistentzia |
| 2007ko uztailaren 20a | Sault Ste. Marie, MI | Ameriketako Estatu Batuak | Kewadin Casino | 10.000 |
| 2007ko uztailaren 21a | Cadott, WI | Ameriketako Estatu Batuak | Cadott Rock Fest | 35.000 |
| 2007ko uztailaren 25a | Anaheim, CA | Ameriketako Estatu Batuak | Cisco Customer Appreciation Event | 1.000 |
| 2007ko uztailaren 27a | San Jacinto, CA | Ameriketako Estatu Batuak | Soboba Casino Arena | 3.500 |
| 2007ko irailaren 15a | Whistler, BC | Kanada | Blackcomb Mountain | Bertan behera itxita |
| 2007ko urriaren 26a | Las Vegas | Ameriketako Estatu Batuak | Mandalay Bay Resort | 1.500 |

## Kanpo estekak

* Datuak: Q1172183
# Hit Zarautz Kosta

Hit Zarautz Kosta Zarauzko (Gipuzkoa) irrati kate bat da. 2006an sortu zen eta hasiera batean, era guztietako musikazko irrati-formula bat da. 105.7 FM frekuentzian igortzen du.

## Ikus, gainera

* Euskarazko irrati kateak

## Kanpo estekak

* Datuak: Q12259184
# Histurodes

Histurodes Tortricidae familiako tximeleta genero bat da. Bere espezie tipoa Histurodes costaricana da.

## Espezieak

| Espeziea | Irudia | Egoera |
| Histurodes costaricana | | daturik gabe |
| Histurodes taetera | | daturik gabe |

## Kanpo estekak

* Datuak: Q10767566
* Espezieak: Histurodes
# Hisui Haza

Hisui Haza (japonieraz: 羽座 妃粋, Haza Hisui, 1996ko Martxoaren 16a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2014 | 4 | 0 |
| Guztira | 4 | 0 |

## Erreferentziak

* ↑ 2014 Japan Football Association
* Datuak: Q18054603
# Hnojné

Hnojné Eslovakiako udalerri bat da, Michalovceko barrutian kokatuta. 6,81 km²ko azalera du eta 224 biztanle 2017ko datuen arabera.

## Historia

Idatzizko lehen aipamena 1390. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q670013
* Multimedia: Hnojné / Q670013
# Hnuy illa nyha majah yahoo (poemak 1985-1995)

Hnuy illa nyha majah yahoo (poemak 1985-1995) Joseba Sarrionandiak euskaraz idatzitako poesia liburua da, 1995ean Elkarrek argitaratua. Izenburua J. Swiften Gulliverren bidaiak liburuko pasarte batetik hartua da.

## Izena

Liburuaren izena Gulliverren bidaiak lanaren azken liburutik dator, Gulliverrek Houyhnhnmak ezagutzen dituenean. "Zaindu zure burua, yahoo maitagarria" esan nahi du.

## Antzerkirako bertsioa

2008an Kukai dantza taldeak eta Tanttaka Teatroak Hnuy Illa izeneko antzezlan musikatua egin zuten, Sarrionandiaren liburuaz oinarriturik, Mireia Gabilondoren zuzendaritzapean, Jon Mayaren koreografiarekin eta Iñaki Salvadoren musikarekin.

## Ikus, gainera

* Joseba Sarrionandia

## Kanpo estekak

* Jose Luis Otamendiren kritika. Argia, 1996.
* Xabier Aldairen kritika. Euskaldunon Egunkaria, 1996.
* Hnuy Illa ikuskizunaren fitxa
* Datuak: Q16517544
# Hniezdne

Hniezdne Eslovakiako udalerri bat da, Stará Ľubovňako barrutian kokatuta. 17,98 km²ko azalera du eta 1444 biztanle 2017ko datuen arabera.

## Historia

Idatzizko lehen aipamena 1286. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q611604
* Multimedia: Hniezdne / Q611604
# Hnyla Lypa

Hnyla Lipa (ukraineraz: Гнила Липа, errusieraz: Гнилая Липа, polonieraz Gniła Lipa) Ukraina zeharkatzen duen ibaia da. Dniester ibaira isurtzen ditu urak, ezkerretik. Izenak «ezkiondo ustela» esan nahi du bai polonieraz baita ukrainieraz ere.

## Ibilbidea

Hnyla Lypa, Volinia-Podolia lautadan jaiotzen da eta iparraldetik hegoalderako norabidean doa, Zolota Lyparen paraleloan. 87 km luzera du, eta arroak 1320 km²-ko azalera du. Lviveko oblasta eta Ivano-Frankivskeko oblasta zeharkatzen ditu, Ukraina mendebaldean.
Peremishliani, Rohatyn (Lviveko oblastan) eta Burshtn (Ivano-Frankivskeko oblastan) herriak zeharkatzen ditu. Dniesterren itsasoratzen den tokitik gertu, urtegi batean biltzen ditu urak, Burshtin herriaren parean.

## Historia

Ibaiak 1914ko abuztuaren 29tik 30eko Gnila Lipako guduari izena eman zion. Borroka horretan Errusiar Armada Inperialak Austro-Hungariako Armada garaitu zuen.

## Erreferentziak

* ↑ http://www.encyclopediaofukraine.com/display.asp?linkpath=pages%5CH%5CN%5CHnylaLypaRiver.htm
* ↑ https://leksika.com.ua/19680204/ure/gnila_lipa

## Kanpo estekak

* Datuak: Q1037150
* Multimedia: Hnyla Lypa (river) / Q1037150
# Hnilec

    Artikulu hau udalerriari buruzkoa da; ibaia gaitzat duena beste hau da: «Hnilec (ibaia)»
Hnilec (hungarieraz: Nyilas; polonieraz: Hnilec Wielki) Eslovakiako udalerri bat da, Spišská Nová Vesko barrutian kokatuta. 27,08 km²ko azalera du eta 427 biztanle 2017ko datuen arabera.

## Historia

Idatzizko lehen aipamena 1290. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1073900
* Multimedia: Hnilec, Spišská Nová Ves District / Q1073900